3 การประกอบธุรกิจ

3.1 ลักษณะผลิตภัณฑ์

  ผลิตภัณฑ์ของบริษัทแบ่งออกเป็น 4 ประเภทหลัก ได้แก่ เหล็กโครงสร้าง, ท่อเหล็กชุบสังกะสี,
  ท่อเหล็กเฟอร์นิเจอร์และ เหล็กแผ่นดำ โดยมีรายละเอียดดังต่อไปนี้

3.1.1 เหล็กโครงสร้าง (Structural Steel Pipe)

เหล็กโครงสร้างเป็นผลิตภัณฑ์ที่ผลิตจากเหล็กแผ่นรีดร้อนชนิดม้วน (Hot Rolled Steel Sheet)
เหล็กโครงสร้างที่บริษัทสามารถผลิตได้สามารถจัดแบ่งได้เป็น 5 ประเภท คือ

1.  ท่อเหล็กดำทรงกลม (Black Steel Pipe)
    บริษัทสามารถผลิตท่อเหล็กดำทรงกลมได้ตามมาตรฐาน

  ต่างๆ อันได้แก่ มาตรฐานอังกฤษ (BS), มาตรฐานเยอรมัน (DIN), มาตรฐานญี่ปุ่น (JIS),
  มาตรฐานอเมริกา (ASTM), มาตรฐานอุตสาหกรรมไทย (TIS)
  และมาตรฐานเชิงพาณิชย์ที่บริษัทกำหนดขึ้นเอง
  ท่อเหล็กดำทรงกลมที่บริษัทผลิตได้มีขนาดเส้นผ่าศูนย์กลางตั้งแต่ 0.5 นิ้ว ถึง 6 นิ้ว
  ความหนาตั้งแต่ 1.4 มิลลิเมตร ถึง 7.2 มิลลิเมตรและมีความยาวมาตรฐาน 6.0 เมตร

2.  ท่อเหล็กดำทรงเหลี่ยมและทรงแบน (Square and Rectangular Tube)
    บริษัทสามารถผลิตท่อเหล็กดำทรงเหลี่ยมที่มีขนาดหน้าตัดตั้งแต่ 1 นิ้ว x 1 นิ้ว ถึง 5 นิ้ว x 5
    นิ้ว และท่อเหล็กดำทรงแบนที่มีขนาดหน้าตัดตั้งแต่ 2 นิ้ว x 1 นิ้ว ถึง 6 นิ้ว x 2 นิ้ว
    ความหนาตั้งแต่ 1.0 มิลลิเมตร ถึง 4.5 มิลลิเมตรและมีความยาวมาตรฐาน 6.0 เมตร

3.  ท่อเหล็กเคลือบสี (Vanished Steel Pipe) บริษัทผลิตท่อเหล็กเคลือบสี
    โดยการนำท่อเหล็กดำทรงกลมไปผ่านกระบวนการพ่นสีแดงหรือสีดำเพื่อความทนทานและสะดวกในการใช้งานตามความต้องการของลูกค้า
    บริษัทสามารถผลิตท่อเหล็กเคลือบสีได้ตามมาตรฐานเช่นเดียวกับท่อเหล็กดำทรงกลม
    โดยมีขนาดเส้นผ่าศูนย์กลางตั้งแต่ 0.5 นิ้ว ถึง 6 นิ้ว ความหนาตั้งแต่ 1.4 มิลลิเมตร ถึง
    7.2 มิลลิเมตรและมีความยาวมาตรฐาน 6.0 เมตร

4.  ท่อเหล็กรับแรงดันน้ำสูง (High Pressure Steel Pipe)
    บริษัทผลิตท่อเหล็กรับแรงดันน้ำสูงโดยการนำเหล็กแผ่นรีดร้อนที่ค่อนข้างหนาโดยมีความหนาตั้งแต่
    2.3
    มิลลิเมตรไปผ่านกระบวนการผลิตเช่นเดียวกับท่อเหล็กโครงสร้างอื่นๆแต่จะเพิ่มกระบวนการทดสอบการรับแรงดันน้ำในระดับตั้งแต่
    70 บาร์ถึง 150 บาร์ตามความต้องการของลูกค้าซึ่งนำไปใช้ในงานที่ต้องรับแรงดันน้ำสูง
    โดยบริษัทสามารถผลิตท่อเหล็กรับแรงดันน้ำสูงได้ตามมาตรฐานเช่นเดียวกับท่อเหล็กดำทรงกลม
    หากแต่มีความสามารถในการรับแรงดันน้ำได้สูงกว่าท่อเหล็กดำทรงกลมซึ่งมีมาตรฐานในการรับแรงดันน้ำที่
    50 บาร์ ท่อเหล็กรับแรงดันน้ำสูงที่บริษัทผลิตได้มีขนาดเส้นผ่าศูนย์กลางตั้งแต่ 0.5 นิ้ว ถึง 6
    นิ้ว ความหนาตั้งแต่ 2.3 มิลลิเมตร ถึง 7.2 มิลลิเมตรและความยาวมาตรฐาน 6.0 เมตร

5.  เหล็กโครงสร้างรูปตัวซี (Lip Channel Steel)
    บริษัทสามารถผลิตเหล็กโครงสร้างรูปตัวซีได้ตามที่มาตรฐานอุตสาหกรรมไทย(TIS)กำหนดไว้
    เหล็กโครงสร้างรูปตัวซีที่บริษัทผลิตได้มีขนาดตั้งแต่ 75 มิลลิเมตร x 45 มิลลิเมตร x 15
    มิลลิเมตร ถึงขนาด 150 มิลลิเมตร x 50 มิลลิเมตร x 20 ความหนาตั้งแต่ 2.3 มิลลิเมตร
    ถึง 3.2 มิลลิเมตรและมีความยาวมาตรฐาน 6 เมตร

  เหล็กโครงสร้างที่บริษัทสามารถผลิตได้ดังกล่าวข้างต้น ลูกค้ามักจะนำไปใช้ในงานก่อสร้างต่างๆ
  เช่น โครงแผ่นปูพื้น โครงหลังคา ผนัง โครงเพดาน ราวสะพาน นั่งร้าน ราวกั้นทางเดินเท้า
  รั้วบ้าน ประตูบ้าน ท่อลำเลียงน้ำ และกระบอกไฮดรอลิค เป็นต้น ทั้งนี้
  รายได้จากการขายเหล็กโครงสร้างนี้ถือเป็นรายได้หลักของบริษัทโดยคิดเป็นร้อยละ 54.01
  และร้อยละ48.37 ของรายได้จากการขายในปี2545 และ ปี2546 ตามลำดับ

3.1.2 ท่อเหล็กชุบสังกะสี (Galvanized Steel Pipe)

  บริษัทผลิตท่อเหล็กชุบสังกะสีโดยการนำท่อเหล็กดำทรงกลมไปผ่านกระบวนการชุบแร่สังกะสี
  เพื่อให้มีคุณสมบัติป้องกันการเกิดสนิมและการกัดกร่อน
  บริษัทสามารถผลิตท่อเหล็กชุบสังกะสีได้ตามมาตรฐานเช่นเดียวกับท่อเหล็กดำทรงกลม
  โดยมีขนาดเส้นผ่าศูนย์กลางตั้งแต่ 0.5 นิ้ว ถึง 6 นิ้ว ความหนาตั้งแต่ 1.4 มิลลิเมตร ถึง 7.2
  มิลลิเมตรและความยาวมาตรฐาน 6.0 เมตร
  ท่อเหล็กชุบสังกะสีถูกนำไปใช้ในงานก่อสร้างเช่นกัน โดยนำไปใช้ทำท่อประปา ท่อร้อยสายไฟ
  เสาไฟและ เสารับสัญญาณต่างๆ

  3.1.3 ท่อเหล็กเฟอร์นิเจอร์ (Steel Tube for Furniture and General Structural
  Purpose)

  ท่อเหล็กเฟอร์นิเจอร์เป็นผลิตภัณฑ์ที่ผลิตจากเหล็กแผ่นรีดเย็น (Cold Rolled Steel Sheet)
  บริษัทสามารถผลิตท่อเฟอร์นิเจอร์ได้ทั้งรูปทรงกลมขนาดเส้นผ่าศูนย์กลางตั้งแต่ 0.375 นิ้ว ถึง
  1.25 นิ้ว และทรงเหลี่ยมขนาดหน้าตัดตั้งแต่ 0.5 นิ้วx0.5 นิ้ว ถึง 1 นิ้วx1นิ้ว ความหนาตั้งแต่
  0.4 มิลลิเมตร ถึง 2.0 มิลลิเมตรและมีความยาวมาตรฐาน 6.0 เมตร
  ท่อเหล็กเฟอร์นิเจอร์นี้ลูกค้ามักจะนำไปใช้เป็นชิ้นส่วนในการผลิตเฟอร์นิเจอร์ประเภทต่างๆเช่น
  โต๊ะ เก้าอี้ ตู้เสื้อผ้า เตียงนอน เป็นต้น

  3.1.4 เหล็กแผ่นดำ (Hot Rolled Steel Plates and Sheets)

  บริษัทผลิตเหล็กแผ่นชนิดดำโดยนำเหล็กรีดร้อนม้วนใหญ่ซึ่งมีขนาดความหนาตั้งแต่ 1.2 มิลลิเมตร
  ถึง 12.0 มิลลิเมตรมาคลี่ออกแล้วรีดให้เรียบก่อนตัดให้ได้ตามขนาดมาตรฐาน 2 ขนาดคือ 4
  ฟุตx8ฟุต และ 5 ฟุตx10ฟุต และสามารถตัดตามขนาดที่ลูกค้าต้องการได้ทั้งขนาดความกว้าง 4
  ฟุตและ 5 ฟุต โดยสามารถตัดได้ความยาวสูงสุด 12 เมตร
  เหล็กแผ่นชนิดดำนี้ลูกค้าจะนำไปใช้เป็นชิ้นส่วนในการผลิตผลิตภัณฑ์ต่างๆเช่น ฉากกั้น ชั้นวางของ
  ตู้เอกสาร ตู้นิรภัย เครื่องกำเนิดไฟฟ้า เครื่องซักผ้า และเครื่องปรับอากาศ เป็นต้น

3.2 การตลาดและภาวะการแข่งขัน

  3.2.1 กลยุทธ์การตลาด

  1) กลยุทธทางด้านคุณภาพผลิตภัณฑ์

  เนื่องจากผลิตภัณฑ์ของบริษัทส่วนใหญ่นำไปใช้ในงานก่อสร้างโครงสร้างอาคารและงานสาธารณูปโภคต่างๆ
  บริษัทจึงคำนึงถึงการรักษาคุณภาพของผลิตภัณฑ์เป็นสำคัญ
  โดยจัดให้มีการตรวจสอบคุณภาพของผลิตภัณฑ์ในทุกขั้นตอนของกระบวนการผลิตนับตั้งแต่การรับวัตถุดิบจากผู้ผลิตจนถึงการส่งมอบสินค้าให้กับลูกค้าและมีการออกใบรับรองคุณภาพสินค้าตามที่ลูกค้าร้องขอ
  เพื่อให้ได้ผลิตภัณฑ์ที่ได้มาตรฐานตามที่ลูกค้าสั่งผลิต
  โดยเฉพาะลูกค้าในต่างประเทศซึ่งต้องการผลิตภัณฑ์ที่ได้ตามมาตรฐานสากลเช่น มาตรฐานอังกฤษ
  (BS) มาตรฐานเยอรมัน (DIN) มาตรฐานญี่ปุ่น (JIS) และมาตรฐานอเมริกา (ASTM)
  เป็นต้น
  ซึ่งมาตรฐานสากลดังกล่าวมิได้เป็นมาตรฐานเฉพาะเจาะจงในการนำไปใช้งานในประเทศนั้นๆเท่านั้น
  หากแต่ขึ้นอยู่กับความต้องการของลูกค้าแต่ละรายที่นำไปใช้ตามความเหมาะสมของงาน
  ยกตัวอย่างเช่น ลูกค้าในประเทศไทยอาจเลือกใช้สินค้าตามมาตรฐานของสหรัฐอเมริกา (ASTM)
  แทนการใช้ผลิตภัณฑ์ตามมาตรฐานอุตสาหกรรมไทย(มอก.) ทั้งนี้ สินค้าส่วนใหญ่ของบริษัท ได้แก่
  ท่อเหล็กดำ ท่อเหล็กเฟอร์นิเจอร์ ได้ผ่านการรับรองตามมาตรฐานอุตสาหกรรมไทย (มอก.)
  ส่วนสินค้าบางประเภทเช่น ท่อเหล็กชุบสังกะสี อยู่ในระหว่างขั้นตอนการขอใบรับรอง นอกจากนี้
  บริษัทยังจัดให้มีระบบการบริหารงานคุณภาพตามมาตรฐาน ISO 90001/2000
  เพื่อสร้างความมั่นใจด้านคุณภาพของผลิตภัณฑ์ให้แก่ลูกค้า

  2) กลยุทธทางด้านการให้บริการ

  บริษัทได้จัดให้มีบริการที่รวดเร็วและตรงตามความต้องการของลูกค้าทั้งทางด้านการผลิตและการจัดส่งผลิตภัณฑ์
  โดยสอบถามถึงรูปแบบและปริมาณความต้องการผลิตภัณฑ์
  เพื่อใช้ในการวางแผนการผลิตและแผนการจัดเก็บผลิตภัณฑ์คงคลังแต่ละประเภท
  เพื่อให้มีผลิตภัณฑ์เพียงพอตอบสนองความต้องการของลูกค้าอย่างมีประสิทธิภาพ นอกจากนี้
  บริษัทได้จัดให้เจ้าหน้าที่การตลาดออกพบลูกค้าทุกวัน
  เพื่อสอบถามถึงความพึงพอใจของลูกค้าและสามารถปรับเปลี่ยนรูปแบบของผลิตภัณฑ์ได้อย่างรวดเร็วทันต่อความต้องการของลูกค้าและสร้างความพึงพอใจให้กับลูกค้าในระยะยาว

  3.2.2 ลักษณะของลูกค้าและกลุ่มลูกค้าเป้าหมาย

  ผลิตภัณฑ์เหล็กโครงสร้าง ท่อเหล็กและเหล็กแผ่นดำที่บริษัทผลิตนั้น
  ถูกนำไปใช้ในอุตสาหกรรมการก่อสร้างและการผลิตเฟอร์นิเจอร์
  โดยกลุ่มลูกค้าหลักจะเป็นบริษัทจัดจำหน่ายวัสดุก่อสร้างทั้งในและต่างประเทศที่เน้นคุณภาพและมาตรฐานของผลิตภัณฑ์เป็นหลัก
  ซึ่งปัจจุบันกลุ่มลูกค้าหลักของบริษัทในประเทศจะอยู่ในเขตกรุงเทพมหานครและปริมณฑล
  ส่วนกลุ่มลูกค้าของบริษัทในต่างประเทศจะกระจายอยู่ในประเทศต่างๆ ดังนี้ มาเลเซีย สิงคโปร์
  ฮ่องกง ออสเตรเลีย ยุโรป และแอฟริกาใต้ เป็นต้น

3.2.3 การจัดจำหน่ายและช่องทางการจำหน่าย

  ในปี 2548 บริษัทมียอดขายในประเทศประมาณร้อยละ 99 ของรายได้รวมจากการขาย
  ส่วนที่เหลือเป็นการส่งออกไปยังต่างประเทศ สำหรับช่องทางการจำหน่ายนั้น
  ที่ผ่านมาจะเป็นการจำหน่ายให้กับบริษัทจัดจำหน่ายเพื่อจัดจำหน่ายต่อให้กับลูกค้าผู้นำไปใช้งานอีกทอดหนึ่ง
  โดยมีรายละเอียดของช่องทางการจำหน่ายดังต่อไปนี้

ตารางแสดงช่องทางการจำหน่ายในปี 2547 และ 2548

+--------------+--------+------+--------+------+--------------------+
| จัดจำหน่ายผ่าน  | 2547   |      | 2548   |      | ช่องทางการจำหน่าย    |
+--------------+--------+------+--------+------+--------------------+
|              | (ล     | (%)  | (ล     | (%)  |                    |
|              | ้านบาท) |      | ้านบาท) |      |                    |
+--------------+--------+------+--------+------+--------------------+
| 1.           | 2,     | 9    | 3,     | 9    | ตัวแทนจำ            |
| บริษัทจัดจำหน่าย | 261.44 | 6.63 | 732.32 | 9.13 | หน่ายในประเทศประมาณ |
|              |        |      |        |      | 700 ราย            |
| ในประเทศ     |        |      |        |      |                    |
+--------------+--------+------+--------+------+--------------------+
| 2.           | 78.76  | 3.37 | 32.91  | 0.87 | ส่งออกไปยังตัวแทนจำหน |
| บริษัทจัดจำหน่าย |        |      |        |      | ่ายต่างประเทศจำนวน13 |
|              |        |      |        |      | ราย ใน             |
| ต่างประเทศ    |        |      |        |      | ประเทศมาเลเซีย,     |
|              |        |      |        |      | ฮ่องกง,             |
|              |        |      |        |      | สิงคโปร์,ออสเตรเลีย,  |
|              |        |      |        |      | ยุโรป, และ แอฟริกาใต้ |
+--------------+--------+------+--------+------+--------------------+
| รวมรา        | 2,     | 10   | 3,     | 10   |                    |
| ยได้จากการขาย | 340.20 | 0.00 | 765.23 | 0.00 |                    |
+--------------+--------+------+--------+------+--------------------+

4.  แนวโน้มและภาวะอุตสาหกรรม

อุตสาหกรรมท่อเหล็กเป็นอุตสาหกรรมต่อเนื่องสำคัญของอุตสาหกรรมเหล็กแผ่นรีดร้อนที่มีส่วนในการพัฒนาอุตสาหกรรมโดยรวมของประเทศ
โดยอุตสาหกรรมท่อเหล็กในประเทศไทยมีผู้ประกอบการผลิตทั้งหมดประมาณ 50 ราย
โดยมีกำลังผลิตรวมประมาณ 1.5 ล้านตัน มีอัตราการใช้กำลังผลิตประมาณร้อยละ 60-70
ความต้องการบริโภคท่อเหล็กมีอัตราเติบโตในทิศทางเดียวกับอัตราความเติบโตของอุตสาหรรมก่อสร้างและธุรกิจอสังหาริมทรัพย์
แต่การบริโภคท่อเหล็กมิได้จำกัดอยู่เฉพาะในอุตสาหกรรมก่อสร้างและธุรกิจอสังหาริมทรัพย์เท่านั้น
เพราะในอุตสาหกรรมทั่วๆไปก็มีความต้องการใช้ท่อเหล็กอยู่เช่นกัน

[]

การบริโภคท่อเหล็กในปี 2548 ปรับเพิ่มขึ้นจาก 313,709 ตันในปี 2547 เป็น 320,375 ตัน
หรือเพิ่มขึ้น 2.12% (ข้อมูลจากธนาคารแห่งประเทศไทย)
แม้ว่าภาวะอุตสาหกรรมเหล็กโดยรวมจะอยู่ในช่วงซบเซา
อีกทั้งราคาเหล็กทุกประเภทได้ปรับตัวลดลงมาตั้งแต่ไตรมาสที่ 2 ของปี 2548
แต่ภาวะราคาเหล็กเริ่มคงที่และประกอบกับโครงการ Mega Project
ที่รัฐบาลประกาศจะดำเนินการ ผู้บริหารของบริษัทจึงคาดว่าอัตราการบริโภคท่อเหล็กในปี 2549
จะปรับเพิ่มขึ้นมากกว่าปี 2548 ในอัตราที่สูงขึ้น

[]

จากคุณสมบัติในเรื่องความแข็งแรงและทนทานรวมทั้งน้ำหนักที่เบากว่าของท่อเหล็กเมื่อเปรียบเทียบกับเหล็กโครงสร้างชนิดอื่นรวมทั้งความหลากหลายในการนำไปใช้ได้ในอุตสาหกรรมต่าง
ๆ เช่น
อุตสาหกรรมการก่อสร้างที่ใช้ท่อเหล็กเป็นโครงสร้างทำให้สามารถออกแบบโครงสร้างและนำมาประกอบที่สถานที่ก่อสร้างซึ่งทำให้ประหยัดเวลาและค่าใช้จ่าย
ส่งผลให้ท่อเหล็กเป็นที่นิยมและมีแนวโน้มว่าจะมีความต้องการเพิ่มขึ้นเพื่อนำมาใช้ในงานโครงการก่อสร้างเพิ่มขึ้นทดแทนการใช้เหล็กโครงสร้างรูปพรรณแบบตัวซี
(C) ตัวเอช (H) และตัวไอ (I)
แต่อย่างไรก็ตามราคาของท่อเหล็กเมื่อเปรียบเทียบกับเหล็กโครงสร้างรูปพรรณต่าง ๆ
พบว่าท่อเหล็กยังมีราคาที่สูงกว่า
ดังนั้นหากราคาของท่อเหล็กลดลงมาใกล้เคียงกับเหล็กรูปพรรณก็จะทำให้ปริมาณการใช้ท่อเหล็กสูงขึ้นมาก
นอกจากนี้ในอนาคตจะมีการพัฒนาท่อเหล็กเพื่อนำมาใช้ประโยชน์ในงานทั่วไปได้อีกหลายประเภท
เช่น ใช้ท่อเหล็กเป็นเสาของป้ายโฆษณาขนาดใหญ่ เป็นต้น

5.  ภาวะการแข่งขัน

ผู้บริหารของบริษัทประเมินว่า ปัจจุบันผู้ผลิตท่อเหล็กในประเทศมีประมาณ 50 ราย
มีกำลังผลิตรวมประมาณ 1.5 ล้านตัน โดยมีอัตราการใช้กำลังผลิตประมาณร้อยละ 60
โดยผู้ผลิตรายใหญ่ในประเทศที่มีกำลังผลิตเกินกว่า 100,000 ตันต่อปีมีจำนวน 6 ราย
และมีผู้ผลิตท่อเหล็กที่สามารถผลิตท่อชุบสังกะสีได้เพียง 8 ราย
แต่บางรายประสพปัญหาบางประการจนทำให้หยุดสายการผลิตท่อชุบสังกะสีไป
เหลือเพียงผู้ผลิตประมาณ 5 รายเท่านั้นที่ยังคงทำการผลิตท่อชุบสังกะสีอยู่ ตั้งแต่ต้นปี 2548
หลังจากบริษัทได้ควบรวมกับบริษัท อินเตอร์สตีล อินดัสทรี จำกัด แล้ว
ทำให้กำลังการผลิตท่อชุบสังกะสีของบริษัทเพิ่มขึ้นจาก ร้อยละ 16 ของกำลังผลิตรวมเป็นร้อยละ 27
ของกำลังผลิตรวม ทำให้บริษัทสามารถจำหน่ายท่อชุบสังกะสีได้เพิ่มขึ้น
ซึ่งท่อชุบสังกะสีแม้ว่ามีความต้องการบริโภคต่ำกว่าท่อเหล็กชนิดอื่นแต่เป็นสินค้าที่ให้ผลกำไรที่สูงกว่าท่อเหล็กโครงสร้างและมีการแข่งขันต่ำกว่าเนื่องจากมีผู้ผลิตน้อยราย
นอกจากนั้นผลของการควบรวมกับบริษัทอินเตอร์สตีล อินดัสทรี จำกัด
ยังทำให้บริษัทมีโรงงานผลิตตั้งอยู่ทั้ง 2 ฝั่งของกรุงเทพมหานคร
จึงทำให้การกระจายสินค้าของบริษัทมีประสิทธิภาพสูงขึ้นด้วย

สำหรับโครงการผลิตท่อโครงสร้างขนาดใหญ่ที่บริษัทกำลังดำเนินการและคาดว่าจะเริ่มผลิตได้ในต้นปี
2549
จะทำให้บริษัทเป็นผู้ผลิตท่อเหล็กเพียงรายเดียวในประเทศที่สามารถผลิตท่อเหล็กขนาดเส้นผ่าศูนย์กลางใหญ่กว่า
8 นิ้ว หรือ 200 มม.ได้ และสามารถผลิตท่อโครงสร้างสี่เหลี่ยมขนาดใหญ่กว่า 200 x 200 มม.
ได้โดยสามารถผลิตท่อเหล็กกลมขนาดโตสุด 14 x 14 นิ้วหรือ 350 x 350 มม.
ซึ่งปัจจุบันนี้มีผู้บริโภคที่ต้องการใช้ท่อเหล็กขนาดใหญ่ดังกล่าวต้องนำเข้าจากประเทศญี่ปุ่น,
เกาหลีใต้หรือไต้หวัน โดยท่อเหล็กนำเข้าจะมีราคาสูงและต้องใช้ระยะเวลาสั่งซื้อนาน
ผู้บริหารของบริษัทจึงคาดว่าเมื่อบริษัทสามารถผลิตท่อขนาดใหญ่ได้แล้วจะสามารถทดแทนการนำเข้าท่อเหล็กได้จำนวนมาก
ซึ่งปัจจุบันมีการนำเข้าในปริมาณที่สูงโดยในปี 2548 มีการนำเข้าสูงถึง 114,549 เมตริกตัน
(ข้อมูลจากสถาบันเหล็กและเหล็กกล้าแห่งประเทศไทย)

[]

ในส่วนของการที่ประเทศไทยได้เข้าร่วมลงนามในสนธิสัญญาว่าด้วยเขตการค้าเสรีอาเซียน (AFTA)
นั้นประเทศสมาชิกมีข้อตกลงร่วมกันที่จะลดกำแพงภาษีนำเข้าท่อเหล็กให้เหลือเพียงร้อยละ 0-5
ภายในปี 2550 จากปัจจุบันประเทศไทยได้กำหนดอัตราภาษีอากรขาเข้าของท่อเหล็กไว้ที่ร้อยละ 12
ซึ่งอาจส่งผลให้มีการนำเข้าท่อเหล็กที่มีราคาถูกเพิ่มขึ้นและผลกระทบต่อราคาขายท่อเหล็กโดยรวมในประเทศให้มีราคาลดลง
อย่างไรก็ตาม ผู้ผลิตท่อเหล็กรายใหญ่ภายใต้สนธิสัญญาว่าด้วยเขตการค้าเสรีอาเซียน
โดยเฉพาะประเทศจีน
ยังมีความต้องการบริโภคเหล็กที่มากกว่ากำลังการผลิตภายในประเทศส่งผลให้มีความสามารถในการส่งออกลดลง
นอกจากนี้
ด้วยข้อจำกัดเรื่องปริมาณการนำเข้าที่ต้องมากพอที่จะคุ้มค่าใช้จ่ายในการขนส่งและระยะเวลาในการขนส่งท่อเหล็กนำเข้าที่อาจไม่ทันต่อความต้องการใช้จะเป็นข้อเสียเปรียบที่ทำให้ผู้นำเข้าไม่สามารถแข่งขันกับผู้ผลิตในประเทศซึ่งรวมถึงบริษัทด้วย

3.3 การจัดหาวัตถุดิบและผลิตภัณฑ์

1.  การจัดหาและแหล่งที่มาของวัตถุดิบหลัก

  วัตถุดิบหลักในการผลิตแบ่งออกเป็น 2 ประเภทคือ เหล็กแผ่นรีดร้อนชนิดม้วน (Hot Rolled
  Steel Sheet) และเหล็กแผ่นรีดเย็น (Cold Rolled Steel Sheet)
  ทั้งนี้บริษัทสั่งซื้อวัตถุดิบหลักในการผลิตทั้ง 2 ประเภทจากผู้ผลิตภายในประเทศเป็นหลัก ในปี
  2548 ที่ผ่านมา บริษัทมียอดสั่งซื้อวัตถุดิบหลักทั้ง 2 ประเภทจากผู้ผลิตภายในประเทศทั้งหมด
  โดยบริษัทสั่งซื้อเหล็กแผ่นรีดร้อนชนิดม้วนส่วนใหญ่จากผู้ผลิตและจำหน่าย 3 รายใหญ่ในประเทศ
  คือ บริษัท สหวิริยาสตีลอินดัสตรี จำกัด(มหาชน) บริษัท นครไทยสตริปมิลล์ จำกัด(มหาชน)
  และบริษัท สตีลแม็ก จำกัด ซึ่งเป็นบริษัทตัวแทนจำหน่ายของบริษัท จี สตีล จำกัด (มหาชน)
  รวมคิดเป็นสัดส่วนร้อยละ 82 ของมูลค่าการสั่งซื้อเหล็กแผ่นรีดร้อนชนิดม้วนทั้งหมด
  ทั้งนี้ผู้ผลิตและจำหน่ายวัตถุดิบทั้ง 3
  รายดังกล่าวก็สามารถผลิตได้คุณภาพและมาตรฐานตรงตามความต้องการของบริษัท
  ส่วนเหล็กแผ่นรีดเย็นชนิดม้วน ส่วนใหญ่บริษัทสั่งซื้อจากผู้ผลิตและจำหน่าย 2 ราย คือ บริษัท
  สยามบุณฑริก จำกัดซึ่งเป็นบริษัทตัวแทนจำหน่ายของบริษัท สยามยูไนเต็ดสตีล จำกัด และ บริษัท
  เจ เอฟ อี โชจิ เทรด (ประเทศไทย) จำกัด คิดเป็นสัดส่วนร้อยละ 53 และ 47
  ของมูลค่าการสั่งซื้อเหล็กแผ่นรีดเย็นชนิดม้วนทั้งหมด ตามลำดับ อย่างไรก็ตาม
  บริษัทสั่งซื้อเหล็กแผ่นรีดเย็นชนิดม้วนในปริมาณไม่มากนักเมื่อเทียบกับเหล็กแผ่นรีดร้อนชนิดม้วนและสามารถจัดหาได้จากผู้ผลิตและจำหน่ายรายอื่นได้

ตารางแสดงปริมาณและสัดส่วนการสั่งซื้อวัตถุดิบที่ใช้ในการผลิตในปี 2547 และ 2548

  --------------------- -------------- --------- --------------- ---------
  ประเภทวัตถุดิบ           2547                     2548            

                        มูลค่า (ล้านบาท)  ร้อยละ     มูลค่า (ล้านบาท)   ร้อยละ

  1. เหล็กแผ่นรีดร้อนชนิดม้วน 1,985.0        87.1      2,947.7         86.2

  2. เหล็กแผ่นรีดเย็นชนิดม้วน 185.9          8.2       146.0           4.3

  3. อื่นๆ                107.2          4.7       324.2           9.5

  รวม                   2,278.1        100.0     3,417.9         100.0
  --------------------- -------------- --------- --------------- ---------

  ตารางแสดงปริมาณและสัดส่วนของแหล่งที่มาของวัตถุดิบในปี 2547 และ 2548

  --------------------- -------------- --------- --------------- ---------
  แหล่งที่มาของวัตถุดิบ       2547                     2548            

                        ปริมาณ (ล้านบาท) ร้อยละ     ปริมาณ (ล้านบาท)  ร้อยละ

  ซื้อภายในประเทศ         2,183.1        95.8      3,417.9         100.0

  นำเข้าจากต่างประเทศ     95.0           4.2       0               0.0

  รวม                   2,278.1        100.0     3,417.9         100.0
  --------------------- -------------- --------- --------------- ---------

  สำหรับนโยบายการสั่งซื้อวัตถุดิบนั้น บริษัทจะดำเนินการสั่งซื้อวัตถุดิบล่วงหน้า 1 เดือน
  ในปริมาณและราคารวมถึงคุณภาพของวัตถุที่ตกลงกันไว้ก่อนล่วงหน้ากับผู้ผลิตวัตถุดิบ
  เพื่อให้ได้วัตถุดิบในปริมาณที่เพียงพอและมีคุณภาพตรงตามความต้องการของลูกค้า
  นอกจากนี้การตกลงราคาซื้อขายล่วงหน้าซึ่งเป็นราคาที่อิงกับราคาในตลาดโลกจะทำให้บริษัทสามารถกำหนดราคาเสนอขายให้แก่ลูกค้าได้อย่างถูกต้องและเหมาะสม

  3.3.2 การผลิต

  ปัจจุบันบริษัทมีโรงงาน 2 แห่ง ที่ อ.เมือง จ.สมุทรสาคร และ อ.พระประแดง
  จ.สมุทรปราการ มีกำลังการผลิตรวมในปี 2548 ประมาณ 280,000 ตันต่อปี
  โดยแบ่งเป็นการผลิตท่อเหล็ก 255,000 ตันต่อปีและเหล็กแผ่นดำ 25,000 ตันต่อปี
  บริษัทมีนโยบายในการผลิตสินค้าตามคำสั่งซื้อของลูกค้า (made to order)
  โดยเป็นการประสานงานกันของ 4 หน่วยงานคือ ฝ่ายผลิต ฝ่ายขายในประเทศ
  ฝ่ายขายต่างประเทศและฝ่ายจัดซื้อ โดยเมื่อฝ่ายขายได้รับคำสั่งซื้อสินค้าจากลูกค้า
  ก็จะส่งคำสั่งผลิตสินค้าไปที่ฝ่ายผลิตโดยฝ่ายผลิตอาจจะสั่งผลิตมากกว่าจำนวนที่ลูกค้าสั่งซื้อ
  หากเห็นว่าสินค้าดังกล่าวมีความต้องการในตลาดสูงและเพื่อให้มีปริมาณการผลิตที่ก่อให้เกิดความประหยัดต่อปริมาณการผลิต
  (Economy of Scale) โดยฝ่ายผลิตจะเป็นผู้พิจารณาถึงระยะเวลาที่ใช้ผลิต,
  ปริมาณวัตถุดิบที่ต้องใช้และที่ต้องสั่งซื้อเพิ่มเติมแล้วแจ้งให้ฝ่ายขายทราบ
  โดยฝ่ายจัดซื้อจะเป็นผู้ดำเนินการสั่งซื้อวัตถุดิบ
  และทำการตรวจสอบปริมาณสินค้าคงคลังในคลังสินค้า
  สำหรับเวลาที่ใช้การผลิตนั้นจะใช้เวลาประมาณ 1 ถึง 2 วัน ทั้งนี้ขึ้นอยู่กับประเภทผลิตภัณฑ์
  และปริมาณสินค้าที่ลูกค้าสั่งผลิต และในการผลิตสินค้าแต่ละคำสั่งซื้อ
  ฝ่ายวางแผนการผลิตจะดำเนินการผลิตตามคำสั่งของลูกค้า ในการผลิตสินค้า
  ฝ่ายประกันคุณภาพจะต้องเข้าไปดำเนินการตรวจสอบคุณภาพสินค้าในแต่ละขั้นตอนของการผลิตตามแผนการตรวจสอบคุณภาพ(Quality
  Control Plan)

  ในส่วนของกระบวนการผลิต
  บริษัทมีการกำหนดขั้นตอนการทำงานไว้ค่อนข้างชัดเจนและมีประสิทธิภาพ ตามมาตรฐาน ISO
  9001 ที่บริษัทได้รับจาก TUV Rheinland (Thailand) Ltd. เมื่อเดือนกันยายน ปี 2545
  ซึ่งเป็นมาตรฐานในการกำหนดขั้นตอนและระบบการผลิต
  ตลอดจนการติดตามควบคุมคุณภาพของสินค้าที่บริษัทผลิต
  เพื่อให้ลูกค้าเกิดความมั่นใจในคุณภาพของสินค้าที่ซื้อจากบริษัท นอกจากนี้
  บริษัทได้ปรับปรุงระบบการผลิตและเทคโนโลยีของเครื่องจักรที่ใช้ในการผลิตอยู่เสมอ
  เพื่อเพิ่มประสิทธิภาพการผลิตและคุณภาพของสินค้าของบริษัท
  โดยบริษัทได้จัดตั้งฝ่ายพัฒนาการผลิตเพื่อวัตถุประสงค์ดังกล่าว ซึ่งสอดคล้องตามนโยบายของบริษัท
  คือ “มุ่งมั่นพัฒนาคุณภาพสินค้า รักษามาตรฐานผลิตภัณฑ์และบริการที่ลูกค้าพึงพอใจ”
  ในช่วงที่ผ่านมาบริษัทได้มีการดำเนินการที่สำคัญดังนี้

1.  สร้างเครื่องพ่นเคลือบสีระบบอัตโนมัติขึ้นเองแทนการใช้แรงงานคน
    ทำให้ได้ผลิตภัณฑ์ท่อเหล็กที่มีคุณภาพที่ดีขึ้นและลดการใช้แรงงานคนลงได้

2.  สร้างฝาปิดเตาชุบสังกะสีชนิดที่มีฉนวนกันความร้อน
    ทำให้สามารถรักษาอุณหภูมิของเตาชุบไว้ได้ในระดับที่เหมาะสมและประหยัดเชื้อเพลิง

3.  สร้างรถรางไฟฟ้าแทนการใช้เครนในการลำเลียงเคลื่อนย้ายสินค้าจากจุดผลิตหนึ่งไปยังจุดผลิตต่อเนื่องอื่นหรือคลังสินค้า
    ทำให้ขั้นตอนการทำงานที่สะดวกและรวดเร็วมากขึ้น
    โดยในแต่ละปีบริษัทได้ตั้งงบประมาณสำหรับการพัฒนาการผลิตประมาณ 5 ล้านบาท

4.  ย้ายและติดตั้งตำแหน่งเครื่องจักรใหม่เพื่อให้การผลิตมีประสิทธิภาพเพิ่มขึ้น
    สะดวกและปลอดภัยในการทำงานมากขึ้น

5.  ปรับปรุงระบบน้ำหล่อเย็นเครื่องจักร
    อันส่งผลให้สามารถรักษาคุณภาพน้ำหล่อเย็นกันสนิมให้มีคุณภาพที่ดีในระยะยาว
    ท่อที่ผลิตได้จะมีสภาพดีไม่เป็นสนิมง่าย

ตารางแสดงกำลังการผลิตและอัตราการใช้กำลังการผลิต

  ------------------------------- ------------- ------------- -------------
  กำลังการผลิตรวม                   2546          2547          2548

  กำลังการผลิตเต็มที่(ตัน)              84,000        150,000       280,000

  ปริมาณการผลิตจริง(ตัน)              76,110        105,801       147,222

  อัตราการใช้กำลังการผลิต(%)          90.61         70.53         52.60

  ปริมาณการผลิตปีนี้เทียบกับปีก่อน(%)      -1.06         39.01         39.15
  ------------------------------- ------------- ------------- -------------

หมายเหตุ กำลังการผลิตเพิ่มจาก 150,000 ตัน/ปี เป็น 280,000 ตัน/ปี ตั้งแต่เดือนกุมภาพันธ์
2548

ในปี 2548 บริษัทได้ควบรวมกิจการกับบริษัท อินเตอร์ สตีล อินดัสทรี จำกัด
ทำให้บริษัทมีโรงงานผลิตเพิ่มขึ้นอีก 1 แห่ง และมีกำลังการผลิตเพิ่มเป็น 280,000 ตันต่อปี จาก
150,000 ตันต่อปี ในปี 2547 สำหรับกำลังการผลิตของบริษัทในปี 2548
สามารถแยกตามประเภทผลิตภัณฑ์ได้ดังนี้

  ------------------------------------ ----------------------------------
  ประเภทผลิตภัณฑ์                         กำลังการผลิต (ตันต่อปี)

  เหล็กโครงสร้าง                         172,000

  ท่อเหล็กชุบสังกะสี                        75,000

  เหล็กแผ่นดำ                            25,000

  ท่อเหล็กเฟอร์นิเจอร์                      8,000

  รวม                                  280,000
  ------------------------------------ ----------------------------------

3.4 กระบวนการผลิต

  กระบวนการผลิตท่อเหล็กเริ่มต้นจากการนำเหล็กแผ่นรีดร้อนชนิดม้วน (Hot Rolled Steel
  Sheet) ซึ่งเป็นวัตถุดิบหลักในการผลิตมาเข้าเครื่องซอย (Slitting)
  ให้ได้ขนาดท่อที่ลูกค้าต้องการจะได้เป็นเหล็กแถบ (Strip)
  แล้วนำเหล็กแถบนี้ไปผ่านกระบวนการขึ้นรูป(Forming)ให้ได้รูปท่อเหล็กตามขนาดและรูปทรงที่ต้องการได้แก่
  ทรงกลม ทรงเหลี่ยมและทรงแบน และท่อเหล็กโครงสร้างรูปตัวซี
  หลังจากนั้นท่อเหล็กที่ผ่านกระบวนการขึ้นรูปแล้วจะถูกนำมาเข้าเครื่องตัดให้ได้ความยาว 6
  เมตรตามมาตรฐานหรือตามคำสั่งของลูกค้า ก่อนผ่านการตรวจสอบคุณภาพและมัดรวมเป็น
  Bunding เพื่อจัดจำหน่ายต่อไป ในขณะที่การผลิตท่อเหล็กเคลือบสี
  จะเป็นการนำท่อเหล็กดำทรงกลม
  ทรงเหลี่ยมหรือทรงแบนที่ตัดแล้วมาผ่านการเคลือบสีบนผิวด้านนอกของท่อเหล็กดังกล่าว
  ส่วนการผลิตท่อเหล็กรับแรงดันน้ำสูงจะนำท่อเหล็กดำทรงกลมที่ผลิตแล้วมาทดสอบการรับแรงดันในระดับตั้งแต่
  70 บาร์ ถึง 150 บาร์ตามที่มาตรฐานกำหนด สำหรับการผลิตท่อเหล็กชุบสังกะสี
  จะนำท่อเหล็กดำทรงกลมที่ผลิตได้มาผ่านกระบวนการชุบสังกะสีตามที่มาตรฐานกำหนด
  ส่วนการผลิตท่อเฟอร์นิเจอร์นั้น จะนำเหล็กแผ่นรีดเย็น (Cold Rolled Steel Sheet)
  มาเป็นวัตถุดิบหลักในการผลิตโดยมีกระบวนการผลิตเช่นเดียวกับท่อเหล็กดำ ทั้งนี้กระบวนการผลิต
  เหล็กโครงสร้าง ท่อเหล็กชุบสังกะสี ท่อเหล็กเฟอร์นิเจอร์และเหล็กแผ่นดำ
  แสดงในแผนภาพด้านล่างดังนี้

3.5 ผลกระทบสิ่งแวดล้อม

  นอกเหนือจากการให้ความสำคัญด้านคุณภาพและมาตรฐานของผลิตภัณฑ์แล้ว
  บริษัทยังให้ความสำคัญในการดูแลและรักษาสิ่งแวดล้อม
  โดยจัดให้มีระบบบำบัดน้ำเสียและระบบกำจัดฝุ่นควันและฟอกสารพิษภายในโรงงานก่อนปล่อยออกสู่สิ่งแวดล้อมภายนอก
  ส่วนกากตะกอนหรือของเสียที่เป็นพิษจากระบบบำบัด บริษัทได้ว่าจ้าง บริษัท
  บริหารและพัฒนาเพื่อการอนุรักษ์สิ่งแวดล้อม จำกัด (มหาชน) ให้จัดเก็บเพื่อนำไปกำจัดต่อไป
  โดยที่ผ่านมาบริษัทมีค่าใช้จ่ายทั้งหมดสำหรับการลดผลกระทบต่อสิ่งแวดล้อมประมาณปีละ 3
  ล้านบาท ซึ่งเป็นค่าใช้จ่ายที่มุ่งเน้นไปในเรื่องการจัดการและการบำรุงรักษา
  ทั้งนี้ตั้งแต่เปิดโรงงานมา
  บริษัทไม่มีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อมและไม่เคยได้รับการตักเตือนหรือการปรับจากหน่วยงานของรัฐตามกฎหมายที่บริษัทต้องปฏิบัติตามอันได้แก่
  พระราชบัญญัติโรงงาน พ.ศ. 2535 และพระราชบัญญัติส่งเสริมและรักษาสิ่งแวดล้อม พ.ศ.
  2535

3.6 งานที่ยังมิได้ส่งมอบ

ณ วันที่ 31 ธันวาคม 2548 บริษัทไม่มีงานคงค้างที่ยังมิได้ส่งมอบ